**SPORTPÁLYÁZATI FELHÍVÁS**

**2020.**



**Balatonalmádi Város Önkormányzat Képviselő-testülete**

**pályázatot hirdet**

**sporttevékenység támogatására 2020. évben rendelkezésre álló támogatás elnyerésére**

**Pályázhatnak:**

A pályázaton azon bírósági nyilvántartásba vett sportegyesületek, diáksport egyesületek, Diáksport Bizottságok és civil egyesületek vehetnek részt,

* akik a város tanulóifjúsága és felnőtt lakossága számára sportrendezvényeket kívánnak rendezni;
* akiknek Balatonalmádiban működő szabadidősport-szakosztálya működésének fenntartásához megfelelő anyagi eszköz nem áll rendelkezésre,
* akiknek egyéni sportolója vagy diákcsapata kiemelkedő eredményt ért el, és szervezetüknek a nagy jelentőséggel bíró sporteseményeken való szerepeltetéséhez megfelelő anyagi eszköz nem áll rendelkezésre,
* szervezetükben és működésükben is pártoktól független, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvénynek megfelelő civil szervezetek, illetve a Polgári Törvénykönyv alapján létrehozott alapítványok, melyek bírósági nyilvántartásba vételük szerint Balatonalmádi székhellyel működő szervezetek, valamint országos, térségi ill. megyei székhelyű szervezet Balatonalmádi tagszervezete,
* azok a nem Balatonalmádi bejegyzésű szervezetek, amelyek Balatonalmádiban sport rendezvényt kívánnak megvalósítani, amennyiben megállapodást kötnek a város egyik bejegyzett civil szervezetével,
* Balatonalmádi bejelentett lakcímmel rendelkező magánszemélyek.

**Támogatási kategóriák:**

**A) Sportrendezvény**

A sportrendezvényekre beadott pályázatoknál a szakmai anyagok beszerzéséhez (oklevelek, érmek, serlegek), valamint sportlétesítmények bérleti díjához, versenybírói költségekhez járul hozzá a Képviselő-testület. A pályázóknak minden egyes rendezvényről pályázati anyagot kell készíteni. A 2020-ban már megtartott rendezvények is támogatásban részesülhetnek. Az Önkormányzat legfeljebb az igazolt költségek 25%-a erejéig támogatja a rendezvényt.

**B) Szabadidősport**

A szabadidősport szakosztályok működési költségeihez (pályafenntartás, terembérlet, működési célú sportfelszerelés, versenybírói díj, nevezési díj, szállásköltség) legfeljebb a szakosztály éves költségvetésének 25%-a erejéig nyújt támogatást az Önkormányzat.

**C) Egyéni sportoló**

A kiemelkedő eredményt produkáló sportoló vagy diákcsapat támogatásánál a megyei, körzeti bajnokságról, versenyről magasabb bajnokságra, versenyre feljutott versenyzők versenyeztetési költségeihez (nevezési díj, szállás költség,) járul hozzá a Képviselő-testület legfeljebb az összköltségvetés 25%-a erejéig.

**A pályázat benyújtásának feltételei:** ***:***

A pályázatokat ***kizárólag a pályázati űrlap (adatlap és költségvetési lap) kitöltésével***, illetve az abban foglalt iránymutatások szerint lehet benyújtani. Az űrlap nélkül beküldött vagy űrlappal, de formai hibás *ill. határidő után érkezett*  pályázatokat a Bizottság illetve a Képviselő-testület – egyszeri hiánypótlási lehetőséget biztosítva - értékelés nélkül elutasítja.

**A pályázónak rendelkeznie kell a pályázat tárgyára vonatkozó költségvetés 25%-ával. (saját forrás)**

Egy pályázó több kategóriában is nyújthat be pályázatot.

**Kötelező mellékletek** (egy példányban a pályázati űrlaphoz csatolandó)

* a nyilvántartásba vételről szóló bírósági végzés és az alapító okirat, hatályos alapszabály vagy működés egyéb alapdokumentumának a szervezet vezetője által hitelesített másolata
* A pályázó részletes bemutatása (tevékenység, létszámadatok, infrastrukturális háttér)
* A pályázathoz mellékelni kell *a* kiírásnak megfelelő *tervezett tevékenység* lényegre törő, összefoglaló – maximum 2 oldalnyi – leírását.
* A pályázat tárgyára vonatkozó költségvetés 25%-nak (saját forrás) meglétét bizonyító igazolás.
* Nyilatkozat az államháztartásról szóló 2011.évi CXCV. törvény 50.§ (1) bekezdés a), c) pontjában foglaltakról, valamint a 48/B.§-a szerinti összeférhetetlenség fennállásáról vagy hiányáról (űrlap része).

**VI. Nyilatkozatok**

* A pályázó szervezet (ill. magánszemély pályázó esetén a magánszemély) képviselője kijelenti, hogy a pályázati űrlapon szereplő adatok és információk a valóságnak megfelelnek.
* A pályázó civil szervezet képviselője kijelenti, hogy megfelel az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvényben foglaltaknak.
* A pályázó civil szervezet képviselője /magánszemély pályázó esetén a magánszemély/ kijelenti, hogy az államháztartásról szóló 2011.évi CXCV. törvény 50.§ (1) bekezdés a) pont szerint a rendezett munkaügyi kapcsolatoknak megfelel, és a 48/B.§-a szerinti összeférhetetlenség nem áll fenn
* Nyilatkozat arról, hogy a civil szervezetnek esedékessé vált és meg nem fizetett köztartozása nincs.
* A pályázó civil szervezet képviselője nyilatkozik arról, hogy a megszüntetésére irányadó jogszabályban meghatározott eljárás ellene nincs folyamatban
* A pályázó civil szervezet képviselője nyilatkozik arról, hogy 2011. évi CLXXV. törvény 30.§-a szerinti beszámolóját letétbe helyezi.
* A pályázó civil szervezet képviselője kijelenti, hogy a megszüntetésére irányadó jogszabályban meghatározott eljárás ellene nincs folyamatban.
* A pályázó civil szervezet/magánszemély hozzájárul a támogatás rendeltetésszerű felhasználásának ellenőrzéséhez.
* A pályázó civil szervezet/magánszemély hozzájárul a pályázatban foglalt közérdekű adatok kezeléséhez és Balatonalmádi város hivatalos internetes honlapján való közzétételéhez.
* A személyes adatok kezelése önkéntes hozzájárulás alapján történik az Infotörvény és az EU 2016/679. számú rendelete alapján.

***A pályázat benyújtásának módja***

A pályázatokat 1 példányban, nyomtatott formában a Képviselő-testületnek címezve, a Balatonalmádi Közös Önkormányzati Hivatal (8220 Balatonalmádi, Széchenyi sétány 1.) címére kell eljuttatni. A borítékra írják rá: "SportPályázat 2020".

Abban az esetben, ha egy szervezet több kategóriában is pályázik, minden pályázatot külön űrlapon kell benyújtani.

Pályázati űrlap beszerezhető az Önkormányzati Hivatal portáján és titkárságán, letölthető a [www.balatonalmadi.hu](http://www.veszprem.hu/) honlapról

**A pályázat benyújtásának határideje: A), B), és C) kategória esetén 2020. március 31. 16.00 óráig beérkezőleg.**

***Hiánypótlásra*** a pályáztató értesítése alapján, egyszer, 5 munkanapos határidővel van lehetőség.

**A pályázat elbírálása:**

A Képviselő-testület a Humán Bizottság javaslata alapján a helyi sportpályázatokra meghatározott **10.380 e Ft** felosztásáról szabadon dönt a pályázati határidőig beérkezett pályamunkák ismeretében. A döntések meghozatalánál **kiemelten fontos az utánpótlás nevelésben kimutatott létszám és eredmény, valamint figyelembe veendő a turisztikai vonzerő és a pályázó részére egyéb módon odaítélt támogatások összege.**

A pályázati döntéseket a Képviselő-testület nem indokolja, illetve nem fogad el azokkal kapcsolatos panaszt. A pályázat eredményéről a döntést követő 5 munkanapon belül írásban kapnak értesítést a pályázók.

***A pályázatok kezelése:***

A benyújtott, de támogatást nem nyert pályázatok visszaküldésre kerülnek, a nyertes pályázatok az irattárban megőrzésre kerülnek.A Képviselő - testület az odaítélt támogatás tényét, a támogatott sport tevékenységeket és a támogatott sportegyesületet /magánszemély pályázó esetén a magánszemély/ kilétét hordozó információkat közérdekű adatnak tekinti, ezért azokat hozzáférhetővé teszi a nyilvánosság számára.

**A pályázati támogatás igénybevétele:**

A pályázati támogatás elszámolási kötelezettség mellett elő- és/vagy utófinanszírozású. Magánszemélyek esetén kizárólag utófinanszírozású.

A nyertes pályázókkal az elnyert összeg felhasználásáról és elszámolásáról – a döntést követő 30 napon belül – **támogatási szerződést köt a támogató**, amely feltétele a támogatás igénybevételének*.* A kapott támogatás magánszemélyek esetén önálló tevékenységből származó jövedelemnek minősül, adóköteles. (Cél szerinti felhasználás igazolása alapján utófinanszírozású támogatás esetén nem minősül adóköteles jövedelemnek.)

**Elszámolás a támogatásról:**

**A támogatásokról, azok felhasználását követően 60 napon belül, de legkésőbb a tárgyév december 31-ig a** támogatottaknak – szerződésben vállalt számadási kötelezettségük alapján - **a pályázati cél megvalósulásáról** **rövid szakmai beszámolót és számlákkal alátámasztott pénzügyi elszámolást (beleértve az önrészről történő elszámolást)** kell készíteniük és benyújtaniuk.

A támogatott – a pályázati céllal összefüggő - a saját nevére kiállított számlákkal számol el. Nem adható támogatás: ingatlanvásárlásra, berendezésre, technikai felszerelésre, vállalkozás vagy alapítvány létrehozására.

 A **Támogatott** a saját nevére kiállított számlákkal számol el. A támogatásból finanszírozott kiadásokról, számlákról összesítőt (számla száma, kibocsátója, áru-, szolgáltatás megnevezése, összege, kifizetés időpontja, kiadási pénztár-,ill. banki bizonylat száma) kell készíteni, s az eredeti számlákat és kifizetések bizonylatait be kell mutatni, rá kell vezetni: „A számla összegének fedezetét …%-ban / vagy… Ft-ban Balatonalmádi Város Önkormányzatával kötött támogatási szerződés biztosította” majd ezekről hitelesített másolatot kell benyújtani.

A támogatás tárgyával összefüggő, 100.000.- Ft értékhatárt meghaladó értékű áru, beszerzés vagy szolgáltatás megrendelésére irányuló szerződés kizárólag írásban köthető, melynek hiteles másolata az elszámolás során benyújtandó. Írásban kötött szerződésnek minősül az elküldött és visszaigazolt megrendelés is. Támogatottnak a támogatási szerződésben nyilatkoznia kell, hogy a támogatással fedezett költségek tekintetében általános forgalmi adó visszaigénylési, levonási jogosultsággal rendelkezik-e.

**A pályázat elbírálásának határideje: A-B-C. kat. 2020. április 30.**

A pályázatokról bővebb információ a Hivatal ügyfélfogadási idejében az alábbi elérhetőségen kérhető:

Takács Timea idegenforgalmi referens Tel: 0036 88 542 418.

Balatonalmádi, 2020. február 27.

 **Balatonalmádi Város Önkormányzata**

 **Dr. Kepli Lajos polgármester**

2. melléklet

 **2020. évi**

**SPORTPÁLYÁZAT**

**PÁLYÁZATI ŰRLAP**

Benyújtási határidő: 2020……….. Érkezett: …………….……

**I. A pályázat adatai**

|  |  |
| --- | --- |
| *A pályázat kategóriája:*(a megfelelőt kérjük aláhúzni) | **A.** Sportrendezvények lebonyolítása**B.** Szabadidősport-szakosztály működése**C.** Kiemelkedő egyéni sportolók versenyeztetése, edzőtáborozása |
| *A pályázat tárgya röviden:* |  |

**II. A pályázó adatai**

|  |  |
| --- | --- |
| *A pályázó szervezet neve:* |  |
| *A pályázó szervezet székhelye:*(irányítószám, város, utca, házszám) |  |
| *Bírósági nyilvántartási száma:* |  |
| *A pályázó bankszámlaszáma:* |  |
| *A pályázó adószáma* |  |
| *A pályázó képviselőjének neve:* |  |
| *A pályázat megvalósításáért felelős személy neve:* |  |
| *A pályázat megvalósításáért felelős személy címe, elérhetősége:*(postacím, telefon, fax, e-mail) |  |

**III. Pénzügyi összefoglaló**

|  |  |
| --- | --- |
| **FORRÁSTÍPUS** | **ÖSSZEG (Ft)** |
| *Az igényelt támogatás összege:* |  |
| *Rendelkezésre álló saját forrás:* |  |
| *Rendelkezésre álló egyéb forrás:* |  |
| ***Összes forrás/bevétel:*** |  |

*Az összes költség és az összes bevétel összegének meg kell egyeznie.*

**IV**. **Részletes költségvetés**

*Amennyiben az alábbi költségvetési tábla nem biztosít elegendő helyet a kiadások részletes feltüntetéséhez, külön lapon, de az űrlapban szereplő táblázat szerinti költségvetést csatoljanak.*

|  |  |
| --- | --- |
| **KÖLTSÉGTÍPUS** | **ÖSSZEG (Ft)** |
| **1. Személyi költségek és járulékok** |
|  |  |
|  |  |
|  |  |
|  |  |
| **Személyi költségek összesen:** |  |
| **2. Általános költségek (dologi jellegű kifizetések)** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| **Általános költségek összesen:** |  |
| **3. Egyéb költségek** |
|  |  |
|  |  |
|  |  |
| **Egyéb költségek összesen:** |  |
| ***Összes költség/kiadás:*** |  |

*Az összes költség és az összes bevétel összegének meg kell egyeznie.*

**V. Kötelező mellékletek**

Kérjük, az alábbi dokumentumok mindegyikét mellékeljék egy példányban az űrlaphoz:

* A pályázó részletes bemutatása (tevékenység, létszámadatok, infrastrukturális háttér, utánpótlás nevelésben kimutatott létszám és eredmény, a turisztikai vonzerő és a pályázó részére egyéb módon odaítélt támogatások összege).
* A pályázati támogatással megvalósítandó **program** vagy **tevékenység** leírása (A.) kategória: pályázati cél, tervezett résztvevők száma, helyszín, időpont; B.) és C.) kategória: pályázati cél, a tervezett tevékenység milyen sportágat szolgál stb.) (maximum 2 oldal)
* A szervezet nyilvántartásba vételéről szóló **bírósági végzés** és az **alapító okirat**, hatályos alapszabály vagy működés egyéb alapdokumentumának a szervezet vezetője által hitelesített másolata (az elmúlt három évben a kulturális vagy civil pályázatra sikerrel pályázóknál **csak módosítás esetén**)
* A pályázat tárgyára vonatkozó teljes költségvetés minimum 25%-nak (**saját forrás**) meglétét bizonyító **igazolás** (bankszámlakivonat hitelesített másolata)
* Nyilatkozat az államháztartásról szóló 2011. évi CXCV. törvény 50.§ (1) bekezdés a), c) pontban foglaltak, és a 48/B. §-a szerinti összeférhetetlenség fennállásáról vagy hiányáról (űrlap része)

**VI. Nyilatkozatok**

* A pályázó szervezet képviselője kijelenti, hogy a pályázati űrlapon szereplő adatok és információk a valóságnak megfelelnek.
* A pályázó civil szervezet képviselője kijelenti, hogy megfelel az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvényben foglaltaknak.
* A pályázó civil szervezet képviselője nyilatkozik arról, hogy a 2011. évi CLXXV. törvény30. § (1) és 75. §(1) bekezdésének megfelelően beszámolóját az adott üzleti év mérlegforduló napját követő ötödik hónap utolsó napjáig letétbe helyezi és közzéteszi.
* A pályázó civil szervezet képviselője kijelenti, hogy az államháztartásról szóló 2011. évi CXCV. törvény 48/B. §-a szerinti összeférhetetlenség nem áll fenn.
* A pályázó civil szervezet képviselője kijelenti az államháztartásról szóló 2011. évi CXCV. törvény 50.§ (1) bekezdés a) és c) pontja szerint a rendezett munkaügyi feltételeknek megfelel, illetve átlátható szervezetnek minősül.
* Nyilatkozat arról, hogy a civil szervezetnek esedékessé vált és meg nem fizetett köztartozása nincs.
* A pályázó civil szervezet képviselője nyilatkozik arról, hogy a megszüntetésére irányadó jogszabályban meghatározott eljárás ellene nincs folyamatban.
* A pályázó civil szervezet hozzájárul a támogatás rendeltetésszerű felhasználásának ellenőrzéséhez.
* A pályázó civil szervezet hozzájárul a pályázatban foglalt közérdekű adatok kezeléséhez és Balatonalmádi város hivatalos internetes honlapján való közzétételéhez.

Balatonalmádi, 2020. ……. ….

P.H.

 A pályázat végrehajtásáért felelős A pályázó szervezet képviselőjének

 személy aláírása aláírás

**NYILATKOZAT**

**az államháztartásról szóló 2011. évi CXCV. törvény 50.§ (1) bekezdés a), c) pontjában foglaltak, és a 48/B. §-a [[1]](#footnote-1)szerinti összeférhetetlenség fennállásáról vagy hiányáról**

* A pályázó (kérelmező) neve: ………………………………………………………..
* Természetes személy esetén
	+ lakcíme: ………………………………………………………………………
	+ Születési helye, ideje: ………………………………………………………..
* Gazdasági társaság esetén
	+ székhelye: ……………………………………………………………………….
	+ cégjegyzékszáma: ……………………………………………………………….
	+ adószáma: ……………………………………………………………………….
	+ képviselőjének neve: …………………………………………………………….
* Egyéb szervezet esetén:
	+ székhelye: ……………………………………………………………………….
	+ képviselőjének neve: ……………………………………………………………..
	+ nyilvántartásba vételi okirat száma:……………………………………………
	+ nyilvántartásba vevő szerv megnevezése: ………………………………………..
1. **Kijelentem, hogy a pályázóként megjelölt szervezet az Áht. 50. § (1) a) és c) pontjában előírt feltételeknek megfelel**

|  |
| --- |
|  |

1. **megfelel a rendezett munkaügyi kapcsolatok követelményeinek**

|  |
| --- |
|  |

1. **átlátható szervezetnek minősül**
2. **Kijelentem, hogy személyemmel, illetve a pályázóként megjelöl szervezettel szemben az Áht. 48/B.§ alapján összeférhetetlenség**

|  |
| --- |
|  |

1. **nem áll fenn**
2. **vagy fenn áll az …… pont alapján:**

Az összeférhetetlenség alapjául szolgáló körülmény leírása

…………………………………………………………………………………………………………………………………………………………………………………….

Kelt: …………………………………………………

 **…………………………….**

aláírás / cégszerű aláírás

1. **48/B. §** (1) Nem lehet a támogatási jogviszonyban kedvezményezett

*a)* az, aki a támogatási döntést meghozta vagy aki a támogatási döntés meghozatalában döntés-előkészítőként részt vett,

*b)* az, aki a támogatási döntés időpontjában a Kormány tagja, államtitkár, közigazgatási államtitkár, helyettes államtitkár, megyei közgyűlés elnöke, főpolgármester, polgármester, regionális fejlesztési ügynökség vezető tisztségviselője,

*c)* az *a)* és *b)* pont szerinti személlyel közös háztartásban élő hozzátartozó,

*d) -* a nyilvánosan működő részvénytársaság kivételével - az *a)* és *b)* pont szerinti személy tulajdonában álló gazdasági társaság,

*e) -* az állam, a helyi önkormányzat, illetve a köztestület legalább 50%-os közvetlen vagy közvetett tulajdonában lévő gazdasági társaság, valamint a sportegyesület és a sportszövetség kivételével - az olyan gazdasági társaság, alapítvány, egyesület, egyházi jogi személy vagy szakszervezet, illetve ezek önálló jogi személyiséggel rendelkező olyan szervezeti egysége, amelyben az *a)-c)* pont szerinti személy vezető tisztségviselő, az alapítvány kezelő szervének, szervezetének tagja, tisztségviselője, az egyesület, az egyházi jogi személy vagy a szakszervezet ügyintéző vagy képviseleti szervének tagja. [↑](#footnote-ref-1)